സമ്മിശ്ര കൃഷിയിലെ സുല്ത്താന് മയ്യില് 12 വര്ഷത്ത പ്രവാസ ജീവിതം കടവും ദുരിതവും വിതച്ചപ്പോഴാണ് കയരളം കോറളായിയിലെ കാക്കത്തുരുത്തി അബ്ദുള്ള കൃഷിയിലേക്ക് തിരിഞ്ഞത്. കിട്ടിയതെല്ലാം കൃഷി ചെയ്യുകയെന്നതാണ് അബ്ദുള്ളയുടെ രീതി. നെല്ലുമുതല് ചോളംവരെ പാടത്ത് വിളയുന്നു. തെങ്ങില് തുടങ്ങുന്ന തോട്ടം കരിമ്ബിലാണ് അവസാനിക്കുക. കപ്പയും ഉഴുന്നും ചെറുപയറും വന്പയറും ഇടക്കാല വിളകളെ സമൃദ്ധമാക്കുന്നു. പശുക്കളും കോഴികളും വരുമാനംമാത്രമല്ല, ജൈവ വളത്തിന്റെ കലവറകൂടിയാണ്. സമ്മിശ്ര കൃഷിയുടെ സുല്ത്താനാണ് ഈ അമ്ബത്തിരണ്ടുകാരന്. കൃഷിക്കുള്ള ആഴ്ചയും പക്കവും തീരുമാനിക്കുന്നത് ഉമ്മ കാക്കത്തുരുത്തി ആമിനയാണ്. കുടുംബത്തിലെ എല്ലാവരും കൃഷിയില് സജീവം. അതുകൊണ്ട് പുറത്തുനിന്ന് ആരെയും കൃഷിപ്പണിക്ക് അധികം വിളിക്കാറില്ല. ഭാര്യ കെ പി ആമിനയും വിഎച്ച്എസ്സി അഗ്രികള്ച്ചര് കോഴ്സ് കഴിഞ്ഞ മകള് സല്മത്തും മകന് സിറാജും സഹായികളായുണ്ട്. നന്നായി പണിയെടുക്കുകയും പരിചരിക്കുകയും ചെയ്താല് കൃഷി ഒരിക്കലും ചതിക്കില്ലെന്ന അനുഭവമാണ് ഈ കര്ഷകന്. ഒന്നിന് വിലിയിടിഞ്ഞാല് മറ്റൊന്ന് രക്ഷകനാകുമെന്ന തിരിച്ചറിവാണ് സമ്മിശ്ര കൃഷിയില് ചുവടുറപ്പിക്കാന് കാരണം. സ്വന്തം സ്ഥലത്തും പാട്ട ഭൂമിയിലുമാണ് അബ്ദുള്ളയുടെ കൃഷി. ഒന്നരയേക്കറില് വീതം നെല്ലും കപ്പയും വിളയുമ്ബോള് പാട്ടത്തിനെടുത്ത തെങ്ങ് രണ്ടര ഏക്കര് വരും. 50 സെന്റില് കവുങ്ങ് കൃഷി. ഒന്നരയേക്കറില് തീറ്റപ്പുല് തഴച്ചുവളരുന്നു. ഇതില് അമ്ബത് സെന്റ് സ്വന്തമാണ്. ഒരേക്കര് സര്ക്കാര് പുറമ്ബോക്കും. 50 സെന്റില് ചോളം കൃഷിക്ക് ഒരുക്കം തുടങ്ങുന്നു. ഒരേക്കര് ഉഴുന്ന് കൃഷിയുമുണ്ടായിരുന്നു. മിക്കവാറും വാഴ ഇനങ്ങളും അബ്ദുള്ളയുടെ തോട്ടത്തിലുണ്ട്. ഒരേക്കര് ഏത്ത വാഴത്തോട്ടമാണ്. മൈസൂര് പൂവന്, കൂമ്ബില്ലാപൂവന്, ഞാലി, അടുക്കന് എന്നിവയ്ക്കുപുറമെ റോബസ്റ്റയും തോട്ടത്തെ സമ്ബന്നമാക്കുന്നു. കുരുമുളക് വള്ളിയുമുണ്ട്. എല്ലാ തോട്ടത്തിലും പ്ലാവും പേരയും നട്ടിട്ടുണ്ട്. പശുക്കളും നാടന് കോഴികളുമുണ്ട്. കോവിഡ് കാരണം ചെലവ് കുറഞ്ഞതിനാല് കരിമ്ബ് കൃഷിയില്നിന്ന് അല്പം പിറകോട്ട് പോയി. പുതിയ ഇനം ഫലവൃക്ഷ തൈകളും വാഴയും കണ്ടാല് അത് വാങ്ങി കൃഷി ചെയ്യുകയെന്നതും അബ്ദുള്ളയുടെ ശീലമാണ്. അതിന് മണ്ണിനെ പാകപ്പെടുത്തിയെടുക്കുന്നതിന് അബ്ദുള്ളയുടെ മിടുക്ക് വേറെയാണ്. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : ലോക ഭക്ഷ്യ ദിനം സമ്മിശ്ര കൃഷി അബ്ദുള്ള മയ്യില് മറ്റു വാര്ത്തകള് കേരള ബാങ്കില് ആധുനിക ഡിജിറ്റല് ബാങ്കിങ് സേവനം മൂന്നുമാസത്തിനകം: മന്ത്രി വാസവന് സി എച്ച് ദിനം ആചരിക്കുക: സിപിഐ എം കേരളം തരിശുരഹിതമാകാന് ഒരുങ്ങുന്നു: മുഖ്യമന്ത്രി